1 ผู้ให้ต่อลมหายใจ 8 ชีวิต
โครงการบริจาคอวัยวะถวายพระราชกุศลเฉลิมพระเกียรติ รัชกาลที่ 10,บริจาคอวัยวะเฉลิมพระเกียรติ รัชกาลที่ 10,โครงการที่ กระทรวงสาธารณสุข ร่วมกับ ศูนย์รับบริจาคอวัยวะ สภากาชาดไทย จัดขึ้นภายใต้ชื่อ โครงการบริจาคอวัยวะเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสพระราชพิธีบรมราชาภิเษก พุทธศักราช 2562,การบริจาคอวัยวะคือ, การนำอวัยวะไปปลูกถ่ายให้กับผู้ป่วยที่ต้องการเปลี่ยนอวัยวะ เพราะอวัยวะสูญเสียการทำงาน หมดหนทางในการรักษาแล้ว หากไม่ได้รับการเปลี่ยนอวัยวะก็จะทำให้อาการรุนแรงถึงขั้นสังเวยชีวิตเลยทีเดียว หากเจาะลึกลงไป ข้อมูลจากศูนย์รับบริจาคอวัยวะ สภากา-ชาดไทย พบว่าใน 1 สัปดาห์มีผู้เสียชีวิต ขณะรอรับอวัยวะ 3 ราย นั่นเท่ากับว่าในแต่ละสัปดาห์มีถึง 3 ครอบครัวที่ต้องสูญเสียบุคคลอันเป็นที่รัก เพราะไม่สามารถยื้อชีวิตรอผู้มาบริจาคอวัยวะได้ ทั้งที่จริงแล้ว ผู้บริจาคอวัยวะ 1 รายจะสามารถนำอวัยวะไปช่วยต่อลมหายใจได้สูงสุดถึง,8 ราย ประกอบด้วย ปอดข้างขวา ปอดข้างซ้าย ตับ หัวใจ ลำไส้เล็ก ตับอ่อน ไตข้างขวา และไตข้างซ้าย นอกจากนี้ ยังรวมไปถึงการปลูกถ่ายเนื้อเยื้อ ประกอบด้วย ผิวหนัง ลิ้นหัวใจ กระดูกและเส้นเอ็น และกระจกตา,สำหรับการจะนำอวัยวะไปปลูกถ่ายให้ผู้ป่วยได้นั้นต้องได้รับจาก 2 กรณี ได้แก่ 1.จากผู้บริจาคที่เสียชีวิตสมองตาย และ 2.จากผู้บริจาคที่ยังมีชีวิตอยู่ แต่ต้องปฏิบัติตามหลักเกณฑ์ประกาศของแพทยสภาคือ ผู้รับอวัยวะต้องเป็นญาติโดยสายเลือด หรือสามีภรรยากันเท่านั้น,การปลูกถ่ายอวัยวะถึงแม้จะไม่ใช่เรื่องใหม่ของสังคมไทย แต่การรับรู้เรื่องนี้ยังถือว่าไม่กว้างขวางมากนัก ทั้งยังมีความเชื่อที่ส่งผลกระทบต่อจิตใจในหลากหลายมิติที่มีผลต่อการตัดสินใจบริจาคอวัยวะ,โครงการบริจาคอวัยวะเฉลิมพระเกียรติฯ เริ่มดำเนินโครงการตั้งแต่วันที่ 16 ต.ค.2562-4 พ.ค.2563 ซึ่งมีเป้าหมายผู้แสดงความจำนงบริจาคอวัยวะจำนวน 150,000 รายใน 76 จังหวัดทั่วประเทศสามารถบริจาคอวัยวะออนไลน์ในเว็บไซต์ ,www.organdonate.in.th,  และบริจาคอวัยวะผ่าน mobile Application ชื่อ บริจาคอวัยวะ เพื่ออำนวยความสะดวกแก่ผู้สนใจแสดงความจำนงบริจาคอวัยวะ,นายอนุทิน ชาญวีรกูล, รองนายกรัฐมนตรีและ รมว.สาธารณสุข เล่าถึง โครงการบริจาคอวัยวะเฉลิมพระเกียรติพระบาทสมเด็จพระ ปรเมนทรรามาธิบดีศรีสินทรมหาวชิรา ลงกรณ พระวชิร เกล้าเจ้า อยู่หัว เนื่องในโอกาสพระราชพิธีบรมราชาภิเษก พุทธศักราช 2562 ว่า กระทรวงสาธารณสุข ได้ร่วมกับ สภากาชาดไทย พัฒนาระบบงานรับบริจาคและปลูกถ่ายอวัยวะมาอย่างต่อเนื่อง มีการกำหนดแผนพัฒนาระบบบริการสุขภาพ สาขาการรับบริจาคและปลูกถ่ายอวัยวะ จัดตั้งศูนย์รับบริจาคอวัยวะในโรงพยาบาลศูนย์ โรงพยาบาลทั่วไปทั่วประเทศ และพัฒนาทีมจัดเก็บอวัยวะในทุกเขตสุขภาพ เพื่อให้ประชาชนที่อยู่ในต่างจังหวัด มีโอกาสเข้าถึงบริการปลูกถ่ายอวัยวะที่มีประสิทธิภาพ รวดเร็ว โดยเฉพาะการปลูกถ่ายไตและดวงตา ซึ่งจะช่วยให้ผู้ป่วยสามารถกลับมาใช้ชีวิตได้ตามปกติ และมีคุณภาพชีวิตที่ดีขึ้น,รมว.สาธารณสุข, ขยายภาพด้วยว่า ในปี 2561 มีผู้ป่วยบริจาคอวัยวะ 261 ราย ในจำนวนนี้มีผู้ได้รับการปลูกถ่ายอวัยวะจากผู้บริจาค 585 ราย มีผู้รอรับบริจาคอวัยวะ 6,401 ราย โดย 95% เป็นผู้ป่วยรอรับไต อย่างไรก็ตาม มีผู้เสียชีวิต ระหว่างรอรับบริจาคอวัยวะ 180 ราย คิดเป็น 3% ของผู้ที่รอรับการบริจาค และข้อมูลของศูนย์รับบริจาคอวัยวะสภากาชาดไทยถึงวันที่ 30 ก.ย.2562 มีผู้ป่วยที่ลงทะเบียนรอรับการบริจาคอวัยวะจากผู้ที่เสียชีวิตด้วยภาวะสมองตาย 6,311 ราย ซึ่งอัตราการบริจาคอวัยวะของคนไทยแม้แนวโน้มจะดีขึ้นแต่ยังถือว่าต่ำอยู่ที่ 3.9 รายต่อประชากร 1 ล้านราย จึงอยากเชิญชวนคนไทยร่วมบริจาคอวัยวะซึ่งจะถือเป็นมหากุศล,ผมเริ่มมาทำจิตอาสาขับเครื่องบินขนส่งอวัยวะเมื่อปี 2557 เพราะได้รับการชักชวนให้ไปช่วยรับอวัยวะกับทีมแพทย์ เนื่องจากการขนส่งอวัยวะต้องอาศัยความเร็ว เช่น หัวใจต้องใช้เวลาขนส่งภายใน 4 ชั่วโมง ยิ่งนำหัวใจเปลี่ยนใส่ให้ผู้ป่วยได้เร็วเท่าไหร่ หัวใจจะยิ่งแข็งแรง จากวันนั้นถึงวันนี้ได้ทำการขนส่งอวัยวะมาแล้ว 29 เคส ซึ่งถือเป็นความภาคภูมิใจมาก เชื่อว่าทุกคนหากมีโอกาสก็คงอยากทำแบบเดียวกัน ซึ่งทุกคนสามารถร่วมกันต่อลมหายใจให้ผู้อื่นได้ และอยากชวนคนไทยร่วมสร้างกุศลด้วยการบริจาคอวัยวะให้ชีวิตใหม่กับผู้ป่วยที่รอความหวังในผู้ที่มีภาวะหัวใจ ปอด ตับ ตับอ่อน ไตล้มเหลว เพื่อถวายเป็นพระราชกุศลแด่พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว พระบรมราชูปถัมถกสภากาชาดไทย เนื่องใน โอกาสมหามงคลพระราชพิธีบรมราชาภิเษก พุทธศักราช 2562 และขอย้ำว่าอย่าไปเชื่อว่าเมื่อบริจาคแล้วชาติหน้าเกิดมาจะพิกลพิการ มีแต่บริจาคแล้วชาติหน้าเกิดมาจะยิ่งสบายขึ้น ร่ำรวยเป็นมหาเศรษฐีเสียมากกว่า นายอนุทิน ขยายความถึงความเชื่อผิดๆและสร้างความเข้าใจที่ถูกต้องในการบริจาคอวัยวะเพื่อสร้างกุศล,ทีมข่าวสาธารณสุข มองว่า, โครงการบริจาคอวัยวะเฉลิมพระเกียรติฯ ถือเป็นโครงการที่ดี เนื่องจากการให้ชีวิตถือเป็นการให้ที่ยิ่งใหญ่ เพราะไม่ใช่เพียงแค่ต่อลมหายใจให้กับผู้ป่วยที่ได้รับการปลูกถ่ายอวัยวะเท่านั้น แต่ยังช่วยเติมรอยยิ้ม สร้างความสุขให้กับครอบครัวที่ได้บุคคลอันเป็นที่รักกลับคืนมาและอยู่ในสังคมอย่างคนปกติ,ถือเป็นการให้ที่ยิ่งใหญ่ เพราะ 1 ผู้ให้ต่อลมหายใจ 8 ชีวิต.,ทีมข่าวสาธารณสุข
การบริจาคอวัยวะคือ การนำอวัยวะไปปลูกถ่ายให้กับผู้ป่วยที่ต้องการเปลี่ยนอวัยวะ เพราะอวัยวะสูญเสียการทำงาน หมดหนทางในการรักษาแล้ว หากไม่ได้รับการเปลี่ยนอวัยวะก็จะทำให้อาการรุนแรงถึงขั้นสังเวย
บริจาคอวัยวะ,ปลูกถ่ายอวัยวะ,โครงการบริจาคอวัยวะถวายพระราชกุศลเฉลิมพระเกียรติ,ทีมข่าวสาธารณสุข,ศูนย์รับบริจาคอวัยวะ,กระทรวงสาธารณสุข,อนุทิน ชาญวีรกูล,การศึกษา